# Jean Aitchison

Jean Margaret Aitchison (nascuda el 3 de juliol de 1938) és una lingüista britànica, professora emèrita de Llengua i Comunicació a la Facultat de Llengua i Literatura Anglesa de la Universitat d'Oxford i membre del Worcester College d'Oxford. Les seves principals àrees d'interès i investigació han estat la lingüística sociohistòrica i l'estudi del canvi lingüístic, llenguatge i ment, i la llengua i els mitjans de comunicació.

## Biografia

Aitchison es va llicenciar a Cambridge i va fer un màster al Radcliffe College de Harvard. Va ser professora ajudant de grec al Bedford College de Londres de 1961 a 1965, professora i professora sènior, i lectora de lingüística, a la London School of Economics de 1965 a 1992. Va ser professora Rupert Murdoch de llenguatge i comunicació a Oxford de 1993 a 2003, Professora Associada al Worcester College, a Oxford, de 1993 a 2003; i n'és professora emèrita des de 2003.

## Recerca

A Aitchison (1987), identifica tres etapes que es produeixen durant l'adquisició de vocabulari per part d'una criatura: etiquetatge, embalatge i creació de xarxes.
* Etiquetatge: La primera etapa consisteix a establir l'enllaç entre els sons de paraules concretes i els objectes als quals es refereixen, per exemple, entendre que "mama" fa referència a la mare del nen.
* Embalatge: implica entendre el rang de significat d'una paraula.
* Construcció de xarxes: implica comprendre les connexions entre paraules: entendre que algunes paraules tenen un significat oposat, per exemple, entendre la relació entre hiperònims i hipònims.
Aquestes etapes es comenten amb detall en estudis sobre les teories de l'adquisició de vocabulari com les de Milton i Fitzpatrick (2014).
D'altra banda Jean Aitchison ha publicat articles divulgatius sobre l'adquisició del llenguatge en els mitjans de comunicació. I al 1996 va dictar conferències a la BBC Reith sobre «The Language Web».

## Publicacions clau

* New Media Language (editat amb Diana M. Lewis). Londres i Nova York: Routledge.
* Words in the Mind: An Introduction to the Mental Lexicon. 3a edició (1a edició 1987). Oxford i Nova York: Basil Blackwell, 2003.
* Language Change: Progress or Decay? 4a edició (1a edició 1981). Cambridge, Nova York, Melbourne: Cambridge University Press, 2012.
* The Articulate Mammal: An Introduction to Psycholinguistics. 4a edició (1a edició 1976). Londres i Nova York: Routledge, 1998.
* The Language Web: The Power and Problem of Words. 1996 Conferències de la BBC Reith. Cambridge, Nova York, Melbourne: Cambridge University Press, 1997.
* The Seeds of Speech: Language Origin and Evolution. Cambridge, Nova York, Melbourne: Cambridge University Press, 1996. (També, amb una nova introducció ampliada, a la sèrie CUP Canto, 2000.)

## Referències

* ↑ Birthdays, The Guardian , 03-07-2014.
* ↑ «Jean Aitchison's home page». users.ox.ac.uk. [Consulta: 20 desembre 2021].
* ↑ «Jean Aitchison Google Scholar citations». scholar.google.com. [Consulta: 20 desembre 2021].
* ↑ Linguistics in Britain : personal histories. Oxford, UK: Blackwell, 2002. ISBN 0-631-23476-4. OCLC 48570060.
* ↑ Debrett's people of today 2017., 2017. ISBN 978-1-78684-310-4. OCLC 985347513.
* ↑ Hume, Lucy. People of Today 2017 (en anglès). eBook Partnership, 2017-10-05. ISBN 978-1-9997670-3-7.
* ↑ Dimensions of vocabulary knowledge, 2014. ISBN 978-0-230-27572-0. OCLC 865160788.
* ↑ «Sudden rush of blood defies language debate» (en anglès). The Guardian, 20-04-2000. ISSN: 0261-3077.
* ↑ «BBC Radio 4 - The Reith Lectures, Jean Aitchison - The Language Web» (en anglès britànic). BBC. [Consulta: 20 desembre 2021].
* ↑ Review by: Richard Shillcock, Journal of Linguistics 24.2 (Sep., 1988), pp. 569-570.
* ↑ Book Review by Lee Dembart, Well-Chosen Words on Linguistics :Words in the Mind: An Introduction to the Mental Lexicon by Jean Aitchison, The Los Angeles Times, 26 February 1988
* ↑ EC Stewart, 1982, Book review-The Articulate Mammal: An Introduction to Psycholinguistics, Helmut Esau. Hornbeam Press (1980), Language Sciences, p. 360.

## Enllaços externs

* Pàgina d'inici de Jean Aitchison